Ανδρέας Ξανθός

Ο  Ανδρέας Ξανθός είναι Έλληνας ιατρός και πολιτικός. Διετέλεσε βουλευτής του ΣΥΡΙΖΑ, υπουργός Υγείας και αναπληρωτής υπουργός Υγείας και Κοινωνικών Ασφαλίσεων.

 Βιογραφία 
Γεννήθηκε το 1960 στο Ρέθυμνο. Είναι ιατρός-μικροβιολόγος και έχει διατελέσει για πολλά χρόνια πρόεδρος της Ένωσης Γιατρών ΕΣΥ του νομού Ρεθύμνου.

Συμμετείχε ενεργά στην ίδρυση του Εθελοντικού Ιατρείου Κοινωνικής Αλληλεγγύης που λειτουργεί στο Ρέθυμνο από το 2008.

Πολιτική δραστηριότητα
Συμμετείχε στις νομαρχιακές εκλογές του 2006 με την Εναλλακτική Κίνηση Πολιτών και στις βουλευτικές εκλογές του 2009 ως υποψήφιος του ΣΥΡΙΖΑ. Tον Οκτώβριο του 2010 ήταν υποψήφιος αντιπεριφερειάρχης στο νομό Ρεθύμνου με τον συνδυασμό Ριζοσπαστική Συνεργασία Κρήτης με υποψήφιο περιφερειάρχη τον Γιώργο Σταθάκη.

Είναι μέλος της Κεντρικής Επιτροπής του ΣΥΡΙΖΑ.

Εκλεγόταν βουλευτής Ρεθύμνου με τον ΣΥΡΙΖΑ από τον Μάιο 2012Ανδρέας Ξανθός - Βουλή μέχρι τις εκλογές του 2019.

Στην πρώτη κυβέρνηση του Αλέξη Τσίπρα ήταν αναπληρωτής υπουργός Υγείας και Κοινωνικών Ασφαλίσεων και στη δεύτερη υπουργός ΥγείαςΚΥΒΕΡΝΗΣΗ ΑΛΕΞΙΟΥ Π. ΤΣΙΠΡΑ Από 21-9-2015  μέχρι 8-7-2019.

Παραπομπές

Κατηγορία:Έλληνες μικροβιολόγοι
Κατηγορία:Έλληνες αναπληρωτές υπουργοί Υγείας και Κοινωνικών Ασφαλίσεων
Κατηγορία:Έλληνες υπουργοί Υγείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ρεθύμνου